ELTL JUHATUSE OTSUSE E-HÄÄLETUSE PROTOKOLL

ETTEPANEKU TEGIJA : Margit Tamm
KUUPÄEV : 15.09.2020
KELLAAEG: 	9:28
ETTEPANEK: 

Peasekretäri Margit Tamm’e ettepanek kinnitada  Eesti naiste esiliiga juhend hooajaks 2020 / 2021 ( juhend lisatud )

JUHATUSE LIIGE	“POOLT” ”VASTU “ERAPOOLETU”	KUUPÄEV	KELLAAEG	
Madis Koit	Poolt	15.09.2020	10:33	
Renno Rehtla	Poolt	15.09.2020	11:13	
Kätlin Latt	Poolt	15.09.2020	9:44	
Peeter Allikoja	Poolt	15.09.2020	19:07	
Janar Ignahhin	Erapooltu	17.09.2020	9:28	
Kristo Kauküla	Erapooltu	17.09.2020	9:28	
Kert Räis	Erapooltu	17.09.2020	9:28	

Otsus : Kinnitada  Eesti naiste esiliiga juhend hooajaks 2020 / 2021

BALTECO Eesti naiste võistkondlike meistrivõistluste esiliiga
 
 BALTECO Eesti naiste võistkondlike MV Playoffs

Juhend
Peasponsor
 
Eesti naiste võistkondlike  meistrivõistluste peasponsor on AS BALTECO
 
Aeg  ja koht
 
Eesti naiste esiliiga võistlused viiakse läbi 4 mängupäeval ja võistluste asukoht määratakse ELTL
kalenderplaanis
                         
10.10.2020      1.mängupäev                                                   Viljandi Spordihoone
14.11.2020      2.mängupäev                                                  Aseri Vabaajakeskus
17.01.2021      3.mängupäev                                                  Tallinn, TalTech Spordihoone
20.03.2021      4.mängupäev                                                  Selgumisel
01.05.2021      Playoffs                                                           Tallinn, TalTech Spordihoone

Peakohtunik
 
Eesti naiste võistkondlike meistrivõistluste peakohtunik on xxx

Osavõtjad
 
Võistlusest saavad osa võtta kõik Eesti klubid.
Võistkond loetakse registreerituks pärast osavõtutasu tasumist. NB ! Klubitud mängijad osaleda ei saa. Võistkonda võivad kuuluda kõik Eesti kodakondsust omavad või kolm viimast aastat alaliselt Eestis elanud ELTL liikmesklubide liikmed (Eesti mängijad). Ülejäänud mängijaid loetakse võõrmängijateks. Igasse võistkonda võib registreerida kuni 10 mängijat. Igat võistkonda võib täiendada teisest Eesti klubist laenatud mängijatega (laenutingimustes lepivad kaks klubi kokku omavahel) tingimusel, et ta mahub ülesantava 10.mängija hulka (laenatud mängija). Võistlejat laenuks andev klubi teavitab ELTL’i e-posti teel mängija laenamisest teisele klubile registreerimiseks ettenähtud aadressile. Ühes kohtumises võib korraga kasutada 1 võõrmängijat ja 1 laenatud mängijat.
 
Registreerimine
 
Täidetud registreerimisvorm võistkondade nimelise koosseisu ja treeneri ning esindaja andmetega saata hiljemalt  21.09.2020.a. e-posti aadressil registreeri@lauatennis.ee
Registreerimisvorm saadetakse klubidele koos juhendiga.
Koos registreerumisega annab võistleja nõusoleku võistlusprotokollide avalikustamiseks, võistlustulemuste ning fotode kajastamiseks sotsiaalmeedias ja meedias (ajakirjandus,television,raadio),   võistlustulemuste töötlemiseks (reitingu koostamisel) ning edetabelite avaldamiseks.

Osavõtutasud
 
Eesti naiste esiliiga osavõtutasu on 150 EUR. Osavõtutasu tasutakse ELTL poolt klubile esitatava arve alusel. Arve aluseks on registreerimise andmed. Pärast võistlustele ametlikku registreerimist mängimisest loobumise puhul täielikult või mõnest kohtumisest, tuleb tasuda ELTL-le trahvi kolmekordse osavõtutasuga võrdne summa. Klubi mängijad ei saa võistelda ELTL poolt korraldataval võistlusel  enne, kui nimetatud summa pole tasutud.
Osavõtutasu peab ELTL poolt esitatava arve alusel olema tasutud hiljemalt 8.10.2020.a. Kui selleks kuupäevaks ei ole arve tasutud, siis võistkonda osalema ei lubata.
Võiskonna registreerimisel käesoleva juhendi järgi võtab klubi endale juhendiga pandud rahalised ja muud juhendis toodud kohustused ELTL ees.

 
Võistlussüsteem
 
Täpne võistlussüsteem selgub peale registreerimist.
 
Võistlused viiakse läbi kehtivate ITTF reeglite järgi.
Kohtumised esiliigas toimuvad nelja võiduni järgmises süsteemis:
A-Y, B-X, C-Z, paarismäng, A-X, C-Y, B-Z.

 
Eesti naiste esiliiga autasustamine
 
Eesti naiste esiliiga põhiturniiri kolme parimat võistkonda autasustatakse karika, medali ja diplomiga.  Võistlejad peavad asutasustamisel viibima võistkonna ühtses sportlikus vormis. Autasu ja auhinnafondi ei anta võistkonnale üle, kui võistkond ei võta osa autasustamistseremooniast. Autasustamine toimub põhiturniiri viimasel mängupäeval.

Eesti naiste võistkondlike meistrivõistluste playoffs
 
Eesti-Soome naiste ühisliiga ning naiste esiliiga võistkonnad mängivad omavahel viiendal mängupäeval playoffs’i ning selgitavad Eesti Meistri.
Playoffs’is mängivad kõik 4 Eesti-Soome naiste ühisliiga Eesti klubi ning 4 parimat klubi naiste esiliigast.
Playoffs’is mängitakse veerandfinaalid, poolfinaalid ning finaal ja kolmanda koha mäng.
Playoffs’is paigutamine:
1. paigutuse saab Eesti-Soome naise ühisliigas parimal kohal lõpetanud Eesti võistkond.
2. paigutuse saab Eesti-Soome naise ühisliiga paremuselt järgmisel kohal lõpetanud Eesti võistkond.  3. ja 4. koht selguvad samuti Eesti-Soome ühisliigas mängivate Eesti võistkondade paremusjärjestusest.
5-8 paigutuse saavad BALTECO Eesti naiste esiliigas mängivad võistkonnad. Esiliiga võitja 5. paigutus. Teine koht 6. paigutus. Kolmas koht 7. paigutus. Neljas koht 8. paigutus.
Veerandfinaalides kohtuvad omavahel 1-8, 2-7, 3-6 ja 4-5.
Esimeses poolfinaalis kohtuvad omavahel 1-8 paari võitja ning 4-5 paari võitja.
Teises poolfinaalis kohtuvad omavahel 2-7 paari võitja ning 3-6 paari võitja.
Poolfinaalide võitjad mängivad omavahel finaalis 1. ja 2. koha peale.
Poolfinaalide kaotajad mängivad omavahel 3. ja 4. koha peale.
 
Kohtumised playoffs’is toimuvad nelja võiduni järgmises süsteemis:
A-Y, B-X, C-Z, paarismäng, A-X, C-Y, B-Z.

Eesti naiste võistkondlike MV playoffs autasustamine
 
I - III koha saavutanud võistkondi autasustatakse vastava koha karikaga ning võistkondade liikmeid ja esindajat vastava koha medaliga. Võistkonna kohta antakse maksimaalselt 8 medalit, medalite jaotuse otsustab klubi.
 
Auhinnafond jaguneb järgnevalt :
 
I koht   500 EUR
II koht  300 EUR
III koht 200 EUR

Üldine
 
•	Võistlusel kasutatavad pallid  :  DHS D40+
•	Eesti naiste võistkondlike MV playoffs’is kindlustab lauakohtunikud korraldaja.
•	Selleks, et esiliiga võistkond lubatakse laua taha peab kohal olema vähemalt 2 liiget, kuid kolmanda liikme puudumise eest trahvitakse klubi võistkonda 70 EUR võistluspäeva kohta, kus võistkonna liige puudus. Selleks, et playoffs’is võistkond lubatakse laua taha peab kohal olema 3 liiget.
•	Juhul kui võistkonnal puudub ühtne võistlusvorm, teeb peakohtunik  ELTL juhatusele ettepaneku trahvida võistkonda summas 50 EUR.
•	Igas kohtumises fikseeritakse mänguväljaku barjääril kohtumise jooksev seis ja skoori õigsuse eest vastutab lõppenud mängu lugenud kohtunik. Peakohtunikul on õigus esitada ELTL juhatusele ettepanek võistkonna trahvimiseks, kes korduvalt eirab nimetatud nõuet.
 
Oma tervisliku seisundi eest vastutab sportlane ise. Võistlustulemusi arvestatakse Eesti reitingu koostamisel. Kõik selles juhendis määratlemata küsimused lahendab ELTL või tema poolt määratud meistrivõistluste peakohtunik.

Kaebused ja protestid
 
·        Protestide esitamiseks on aega 3 ööpäeva pärast mängupäeva lõppemist.
·        Protest peab olema esitatud koos põhjendusega kirjalikult mängupäeva peakohtunikule või meistrivõistluste peakohtunikule.
·        Protesti tasu on 50 EUR, mis protesti rahuldamisel tagastatakse.
 
Võistlust korraldava klubi kohustused ELTL-i ees
 
o   hiljemalt 24 tunni jooksul peale võistluse lõppu
·         Saatma võistlustabelid koos protokollidega meistrivõistluste peakohtunikule
·         Saatma meistrivõistluste peakohtunikule vähemalt 800x600 pikselise resolutsiooniga, jpg formaadis kvaliteetse(d) foto(d)
 
o   hiljemalt nädala jooksul peale võistlust
·         saatma ELTL’Ie reitingufaili